b"\n_START_ARTICLE_\nChristijan Albers\n_START_SECTION_\nComen\xc3\xa7aments\n_START_PARAGRAPH_\nAlbers es va iniciar als karts a jove edat. Va obtenir el campionat nacional dan\xc3\xa8s de la disciplina l'any 1997. Aquest mateix any, tamb\xc3\xa9 es va proclamar guanyador de la F\xc3\xb3rmula Ford 1800 als Pa\xc3\xafsos Baixos i B\xc3\xa8lgica, i particip\xc3\xa0 en la s\xc3\xa8rie Renault Megane Marlboro._NEWLINE_El 1998, va passar a la F\xc3\xb3rmula 3 alemanya, categoria on va obtenir el campionat de 1999 despr\xc3\xa9s de guanyar sis carreres i obtenir sis poles. L'any 2000, Albers va participar en el campionat internacional de F\xc3\xb3rmula 3000, i tamb\xc3\xa9 a la F\xc3\xb3rmula europea._NEWLINE_L'any 2001, Albers va participar en el campionat de Turismes alemany, categoria on va aconseguir el segon lloc final despr\xc3\xa9s de quatre vict\xc3\xb2ries. Al mateix temps desenvolupava tasques com a pilot de proves de l'escuderia Minardi de F\xc3\xb3rmula 1, i va pilotar el bipla\xc3\xa7a de l'equip utilitzat per promocions. Al novembre de 2004, el pilot va obtenir el millor registre de les proves de Misano di Gera d'Adda, tot i nom\xc3\xa9s haver realitzat vint voltes.\n_START_SECTION_\nA la F\xc3\xb3rmula 1\n_START_PARAGRAPH_\nAlbers va ser confirmat per la Temporada 2005 de F\xc3\xb3rmula 1 com a pilot titular de Minardi, debutant al Gran Premi d'Austr\xc3\xa0lia. Tot i c\xc3\xb3rrer tota la temporada no va aconseguir resultats de rellev\xc3\xa0ncia a les curses del campionat. En acabar-se la temporada, Albers va ser confirmat com a pilot principal de MF1 Racing per la temporada 2006, encara que tampoc va aconseguir resultats rellevants, fent un 10\xc2\xba lloc (GP d'Hongria) com a millor posici\xc3\xb3 final a un GP._NEWLINE_L'escuderia Midland va canviar el nom pel de Spyker i va confirmar-lo com a pilot per la temporada seg\xc3\xbcent._NEWLINE_A mitjan de la Temporada 2007 de F\xc3\xb3rmula 1 l'equip Spyker el va substituir despr\xc3\xa9s del GP de Gran Bretanya i de moment no ha tornat a la F\xc3\xb3rmula 1."